מוחמד-רזא מהדווי כני

אייתוללה מוחמד-רזא מהדווי כני (בפרסית: محمدرضا مهدوی کنی; 6 באוגוסט[דרושה הבהרה] 1931 – 21 באוקטובר 2014) היה פוליטיקאי, סופר ואיש דת איראני, שכיהן כממלא מקום ראש ממשלת איראן מספטמבר 1981 עד 29 באוקטובר 1981. לפני כן כיהן כשר המשפטים וכשר הפנים (אנ') בממשלות של מוחמד עלי רג'אי ומוחמד-ג'וואד באהונר. היה המייסד של אוניברסיטת האימאם סאדק שבטהראן, שהייתה ידועה בכך שעסקה בעיקר במדעי הרוח. ביוני 2014 אושפז בבית החולים בהמן ונכנס לתרדמת לאחר שסבל מהתקף לב. נפטר ב־21 באוקטובר 2014. מהדווי כני נולד בכפר כאן, שנמצא בסמוך לטהראן. אביו היה אייתוללה שלימד בבית הספר מופיד. בית הספר התיכון שבו למד היה בית הספר בורהאן שבטהראן. ב-1947 נסע לקום כדי ללמוד שם בסמינר דתי. אחד ממוריו היה האייתוללה רוחאללה ח'ומייני, לימים המנהיג העליון של איראן. לאחר שסיים את הלימודים בסמינר הדתי הוא חזר לטהראן ב-1961 כדי ללמוד מדעי הדת. במקביל השתתף במחאות נגד השאה מוחמד רזא שאה פהלווי ואף נכלא בעקבות הפעילות האקטיביסטית שלוש פעמים. לפני המהפכה האיראנית מינה אותו ח'ומייני לחבר מועצת המהפכה. עם הצלחתה של המהפכה והדחת השאה מהדווי כני מונה לממלא מקום יושב ראש מועצת שומרי החוקה ואף הנהיג לתקופה מסוימת את ארגון אנשי הדת הלוחמים (קבוצה פוליטית דתית שאינה מוגדרת באופן רשמי כ"מפלגה"). הוא סירב להצטרף למפלגה הרפובליקנית האיסלאמית שהוקמה ב-1979 מאחר שלטענתו, אנשי דת צריכים להישאר א-מפלגתיים. מהדווי כני כיהן כשר הפנים בקבינט של מוחמד עלי רג'אי. עם הירצחו של רג'אי, הוא מונה לשר הפנים בשנית בקבינט שהקים מחליפו של רג'אי, מוחמד-ג'וואד באהונר. לאחר שבאהונר נרצח אף הוא, בפיגוע שאורגן על ידי מוג'אהדין ח'לק, הוחלט שמהדווי כני יכהן כממלא מקומו. ואכן, ב-2 בספטמבר מונה לממלא מקום ראש ממשלת איראן וכיהן בתפקיד זה עד 29 באוקטובר 1981, אז הוחלף על ידי מיר-חוסיין מוסאווי. ב-1989 הוא נבחר להיות חבר המועצה לתיקון החוקה של איראן. ב-2011 נבחר להיות יו"ר מועצת המומחים האיראנית לאחר שהיו"ר הקודם, אכבר האשמי רפסנג'אני התפטר מתפקידו. במרץ 2013 נבחר לכהן בתפקיד לשנתיים נוספות. לאור העובדה שנפטר במהלך כהונתו מונה האייתוללה מוחמד יזדי במרץ 2015 להיות יו"ר המועצה במקומו של מהדווי כני. ב-4 ביוני, ביום השנה למותו של ח'ומייני אושפז מהדווי כני בעקבות אירוע מוחי. הוא נכנס לתרדמת עוד באותו יום ולא יצא ממנה עד מותו ב-2 באוקטובר 2014. עם מותו הכריז נשיא איראן, חסן רוחאני על שני ימי אבל לאומיים. מהדווי השאיר אחריו שלושה ילדים, שמונה נכדים ואף שני נינים. מדיה וקבצים בנושא מוחמד-רזא מהדווי כני בוויקישיתוף אתר האינטרנט הרשמי של מוחמד-רזא מהדווי כני Lorentz, John H. (2010). The A to Z Guide Series. Scarecrow Press. ISBN 978-0810876385. Shone, Alex. "Ayatollah Mohammad Reza Mahdavi-Kani: profile of the new chairman of Iran's Assembly of Experts". Defence Viewpoints. נבדק ב-16 באוגוסט 2013. {{cite web}}: (עזרה) Hiro, Dilip (2013). Iran Under the Ayatollahs (Routledge Revivals). Routledge. ISBN 978-0415669696. Staff, writer. "Mohammad-Reza Mahdavi Kani in the 15 parts of Islamic republic's history (Persian)". IRNA. אורכב מ-המקור ב-3 בדצמבר 2016. נבדק ב-25 בספטמבר 2014. {{cite web}}: (עזרה) איאתו'לליה קא'נ־י - ראש ממשלת איראן, דבר, 4 בספטמבר 1981 Hosseini, Mir M. "Interim Government Formed". Fourman. נבדק ב-20 ביוני 2013. {{cite web}}: (עזרה) דודי כהן, חילוף באיראן: שמרן קיצוני הדיח את רפסנג'אני, באתר ynet, 8 במרץ 2011 "Iran's Assembly of Experts re-elects Mahdavi-Kani as chairman". Xinhua News Agency. 5 במרץ 2013. אורכב מ-המקור ב-3 במרץ 2016. נבדק ב-16 באוגוסט 2013. {{cite news}}: (עזרה) Karami, Arash (6 במרץ 2013). "Iran Mourns Passing of Hugo Chavez". Al Monitor. אורכב מ-המקור ב-16 באוגוסט 2013. נבדק ב-16 באוגוסט 2013. {{cite news}}: (עזרה) איראן: יושב ראש חדש למועצת המומחים שאמונה על בחירת המנהיג העליון, באתר ynet, 10 במרץ 2015 Staff writer. "Head of Assembly of Experts dies at 83". נבדק ב-21 באוקטובר 2014. {{cite web}}: (עזרה) Staff, Writer. "President announced two days of mourning on Mahdavi Kani memorial". Tabnak. נבדק ב-21 באוקטובר 2014. {{cite web}}: (עזרה)